A COLOSSAL WEEKEND ER KLAR MED DET FULDE PROGRAM FOR FESTIVALENS 10. UDGAVE
Når VEGA og Basement til d. 7-9. maj inviterer publikum ind i mørket, er det med et stærkt, eksperimenterende og ikke mindst mangefacetteret program. Intet mindre end 34 acts er at finde på plakaten, hvoraf nogle vil være velkendte, men mange helt nye bekendtskaber for de fleste.
De nye tilføjelser er BACKENGRILLEN, der blandt andet består af ¾ Refused. Morpholith og Pthumulhu fra Island. Franske Untitled With Drums og Reval Party fra Danmark. Sidst, men ikke mindst kan festivalen afsløre, at duon JOHN CXNNOR får æren af at lukke festivalen med et helt særligt Doom Rave live dj-set lørdag nat.
Ovenstående navne tilslutter sig et imponerende lineup bestående af: Cult of Luna, Pelican, Russian Circles, King Buffalo, Slift, Blackwater Holylight, Sunken, Svalbard, Truckfighters, A.A. Williams, Ellereve, Eyes, Feral Nature, Heathe, Hudsult, Hyper Gal, Lysbaerer, Meejah x Hiraki, Nils Grøndahl, OMO, Puke Wolf, Roomer, Shearling, Slow Crush, Thot, Throwe, Town Portal og Zahn.
Læs mere om de enkelte bands, og se, hvilke dage de spiller på www.acolossalweekend.dk
Om årets program siger en af hovedpersonerne bag festivalen og venue programmer i VEGA, Jeppe Nygaard Christensen:
"Med 10 år på bagen har vi haft både en mulighed og et behov for at kigge tilbage, men vi har også været meget bevidste om at præsentere en festival, der har ændret sig over årene. Vi føler, at balancen mellem det velkendte og de genrer, der historisk har været med til at definere festivalen, i år er stærkt repræsenteret, samtidig med at der er skabt plads til andre musikalske strømninger og nye publikummer. Vi er lige dele begejstrede for de gengangere, der er med til at fejre jubilæet, og for at kunne præsentere den kæmpe underskov af råt talent, mod og kunstnerisk udsyn, som er at finde på årets plakat for A COLOSSAL WEEKEND."
FIND DEN BILLETTYPE, DER PASSER DIG:
Der er forskelliger typer billetter i spil til A COLOSSAL WEEKEND 2026. Med en partoutbillet får du adgang til hele festivalen i alle tre dage, mens der med en almindelig endagsbillet er adgang til hele festivalen i én dag. Med endagsbilletten SELECTED er der mulighed for en mindre intens version af festivalen, da man med denne blot får adgang til hovedscenen, hvor dagens tre headlinere optræder, og udvalgte fællesområder.

PARTOUT / FULL FESTIVAL – alle dage, alle scener, alle kunstnere
ENDAGSBILLET / SINGLE DAY – én dag, alle scener, alle kunstnere
SINGLE DAY SELECTED – én dag, én scene, tre kunstnere
SELECTED torsdag: Slift, King Buffalo og Svalbard
SELECTED fredag: Cult of Luna, Blackwater Holylight og Truckfighters
SELECTED lørdag: Russian Circles, Pelican og Sunken

Alle billettyper er i salg nu på: https://www.acolossalweekend.dk/tickets

